
Pirkimo sąlygų 1 priedas

1. PIRKIMO OBJEKTAS IR PASLAUGŲ TIKSLAS
Vilniaus miesto savivaldybės administracija (toliau – Klientas) perkamomis reklamos kampanijos paslaugomis sieks užtikrinti, kad vykdoma „Maisto atliekų rūšiavimo etiketas“ kampanija (toliau – Kampanija) būtų tęsiama ir toliau bei aktyviai reklamuojama. Kampanijos veiklų tęstinumas prisidės prie aktyvaus bendruomenės įtraukimo, maisto atliekų rūšiavimo skatinimo ir informuotumo apie teikiamas paslaugas bei su jomis susijusias iniciatyvas. Paslaugų teikėjas teikdamas paslaugas turi būti orientuotas į aiškias, patrauklias ir įtraukiančias bei kūrybingas reklamas, žinutes, tekstus, grafikos dizaino darbus (statinius bei dinaminius) ir kitas priemones, kuriomis būtų tęsiama Kampanijos iniciatyva, kūrybinius sprendimus dėl idėjų įgyvendinimo (maisto atliekų rūšiavimo skatinimo strategijos ruošimas),  taip pat  teikti technines konsultacijas reklamos ir (ar) komunikacijos įgyvendinimo klausimais, organizuoti visuomenės informavimui skirtas viešųjų ryšių akcijas, administruoti paskyras socialiniuose tinkluose, vykdyti apklausas.  
2. PIRKIMO OBJEKTO APRAŠYMAS
Pirkimo objektą „Reklamos kampanijos „Maisto atliekų rūšiavimo etiketas“  paslaugų įsigijimas sudaro:
2.1.1. Grafinio dizaino darbai;
2.1.2. Maisto atliekų rūšiavimo skatinimo strategijos ruošimas, įgyvendinimas;
2.1.3. Kampanijai skirtų priemonių gamybos ir sklaidos paslaugų administravimas;
2.1.4. Kampanijos internetinio polapio www.atliekuetiketas.lt administravimas;
2.1.5. Trumpalaikė priemonių dalijimo iniciatyva;
2.1.6. Reprezentatyvi apklausa.
2.2. Pirkimo objekto detalizavimas:
2.2.1. Grafinio dizaino darbai: 
2.2.1.1.  Statinių ir dinaminių reklamos maketų paruošimas (t. y. judančios reklamos, video formatu).
2.2.1.2. Kampanijos vaizdinės medžiagos parengimas, adaptavimas įvairiems formatams (skrajutėms, lauko reklamai, socialiniams tinklams, video formatams ir kt.) ir gamybos paslaugų administravimas.
2.2.2. Maisto atliekų rūšiavimo skatinimo strategijos ruošimas, įgyvendinimas:
2.2.2.1. Kūrybiniai sprendimai dėl komunikacijos idėjų (maisto atliekų rūšiavimo skatinimo strategijos ruošimas, įgyvendinimas);
2.2.2.2. Influencerių paieška, bendravimas, užsakymas, apmokėjimas ir kt. 
2.2.3. Kampanijai skirtų priemonių gamybos ir sklaidos paslaugų administravimas:
2.2.3.1. Informacinių straipsnių nuo 2.000 iki 4.000 spaudos ženklų neskaičiuojant tarpų rašymas.
2.2.3.2. Situaciją iliustruojančių diagramų piešimas.
2.2.3.3. Žinučių socialiniams tinklams rengimas.
2.2.3.4. Esant Kliento poreikiui užsakomųjų straipsnių ar maketų publikavimas žiniasklaidoje (popierinėje ir internetinėje), radijo reportažų rengimas ir transliavimo užsakymas.
2.2.3.5. Rekomendacijos proaktyviai komunikacijai.
2.2.3.6. Temų, straipsnių, komentarų žiniasklaidoje inicijavimas, Kliento atstovų dalyvavimo radijo ir TV laidose inicijavimas.
2.2.4. Kampanijos internetinio polapio www.atliekuetiketas.lt administravimas:
2.2.4.1. Informacijos atnaujinimas;
2.2.4.2. Esant Kliento poreikiui gali būti keičiama polapio struktūra.
2.2.5.   Trumpalaikė priemonių dalijimo iniciatyva: 
2.2.5.1.   Dalyvavimas mugėse (Kaziuko mugė, Sostinės dienos ir pan.) su pilnu organizaciniu darbu, kuriose būtų maisto rūšiavimo priemonių dalintojai (kartu su promo žmogumi, kompiuteris/planšetė), su HUB’o transportavimu (nuvežimas į renginio vietą / parvežimas į sandėliavimo vietą) ir surinkimu/išrinkimu ir t.t.
2.2.6. Reprezentatyvi apklausa atliekant suderinus su Kliento iš anksto aptartu poreikiu. 
2.3. Techninėje specifikacijoje nurodytos paslaugos bus užsakomos ir perkamos pagal faktinį Kliento poreikį. Paslaugų teikėjas teikia paslaugas pagal Kliento užsakyme pateikiamas paslaugų apimtis bei užsakyme nustatomus paslaugų teikimo terminus.
2.4. Preliminarios 12 (dvylikos) mėn. paslaugų teikimo termino paslaugų apimtys:
	[bookmark: _heading=h.p6dgjaosp48s]Eil. nr.
	Paslaugų pavadinimas
	Mato vnt.
	Preliminarios 12 mėn. paslaugų apimtys*

	1.
	Strateginis konsultantas 
	val.
	      30

	2.
	Projektų vadovas 
	val.
	      120

	3.
	Projektų vadovo asistentas
	val.
	      150

	4.
	Dizaineris – maketuotojas  
	val.
	      150 

	5.
	Tekstų kūrėjas 
	val.
	      100 


* Preliminari 12 mėn. paslaugų apimtis. Klientas 12 mėn. paslaugų teikimo terminu neįsipareigoja įsigyti nurodytos 12 mėn. preliminarios paslaugų apimties, bet gali ją viršyti. Klientas paslaugas įsigys pagal faktinį savo poreikį, neviršijant 54 450  EUR įskaitant visus mokesčius sumos.
PASTABA: vykdomas žaliasis pirkimas vadovaujantis Lietuvos Respublikos aplinkos ministro 2022 m. gruodžio 13 d. įsakymu Nr. D1-401 patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo“ 4.4.3 papunkčiu, t. y. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

